Daniel Niculae, preşedintele FC Rapid, a fost ridicat de mascaţi, în această dimineaţă, după mai multe percheziţii făcute de poliţiştii din Bucureşti într-un dosar de grup infracţional organizat.
În exclusivitate pentru Antena 3 CNN, Dan Şucu, patronul clubului FC Rapid, a declarat că totul este o demonstraţie de forţă fără sens.
"Avocatul m-a sunat azi-dimineaţă să îmi spună că au venit mascaţii ca să îl aducă pe Nico la audieri într-un dosar care are legătură cu materiale explozive, arme, muniţii, nu am înţeles foarte mult. Nico nu este o persoană care să fugă de răspundere. Dacă ar fi fost invitat să meargă să dea o declaraţie, mergea şi dădea o declaraţie. Era nevoie de mascaţi ca să îl aducă pe Niculae, pe preşedintele unui club cu un milion de susţinători, să îl aducă la audieri?
Mie mi se pare o demonstraţie de forţă fără sens", a declarat Dan Şucu.